Predkladacia správa

	Projekt „Decentralizácia verejnej správy 2003 - 2006“ je predkladaný na rokovanie vlády v súlade s uznesením vlády Slovenskej republiky č. 142 z 26. februára 2003. 

	Svojím obsahom nadväzuje a ďalej upravuje dokument „Koncepcia decentralizácie a modernizácie verejnej správy“, ktorý schválila vláda SR 11. apríla 2000 uznesením č. 230. 

	Štruktúra materiálu je v súlade s vládou schváleným „Návrhom ďalšieho postupu decentralizácie verejnej správy“. Obsahuje návrhy zmien s ich zdôvodnením a navrhnutým spôsobom uskutočnenia v nasledujúcich oblastiach:
•	ďalšej decentralizácie kompetencií, 
•	miestnej štátnej správy, 
•	územnej samosprávy, 
•	financovania územnej samosprávy, 
•	kontroly územnej samosprávy,
•	správneho konania a správneho súdnictva, 
•	informovania verejnosti. 

Materiál obsahuje časový priebeh hlavných aktivít, ktorý sa riadi podľa vládou schválených skorších dokumentov (najmä uznesenie č. 142/2003), spolu so zoznamom a rozsahom noviel zákonov, resp. nových zákonov, ktoré bude v súvislosti s procesom decentralizácie potrebné prijať.  

	Súčasťou materiálu je jedna príloha, ktorou je odporúčanie pre návrh terminológie v miestnej verejnej správe. 

	Materiál je podkladom pre pokračovanie procesu decentralizácie a pre prípravu súvisiacich zákonov. Realizáciou navrhovaných zmien sa ukončí prechod na nový model usporiadania verejnej správy, ktorý bol zahájený realizáciou zákonov prijatých Národnou radou Slovenskej republiky v roku 2001, a naplnia sa princípy efektívneho rozdelenia politickej zodpovednosti za rozvoj Slovenskej republiky medzi všetky tri úrovne verejnej správy.

	Samotný materiál nemá finančný, ekonomický, environmentálny vplyv, ani vplyv na zamestnanosť. Všetky zmeny súvisiace s realizáciou návrhov budú vykonané bez nárokov na ďalšie finančné zdroje nad rámec výdavkov, vrátane zmien záväzných ukazovateľov, schválených v zákone o štátnom rozpočte na rok 2003 , resp. 2004.